O‘zbekiston Gidrometeorologiya xizmati markazining ma’lum qilishicha, 31 avgustga qadar mamlakatimizda o‘rtacha havo harorati kechasi 13-18, kunduzi 25-32 daraja atrofida saqlanib turadi. Nisbatan issiq ob-havoni Navoiy, Buxoro, Qashqadaryo va Surxondaryo viloyatlarida kuzatish mumkin. Ushbu hududlarda harorat 34-36 darajagacha ko‘tariladi. 27-28 avgust kunlari poytaxtning ayrim tumanlarida havo bulutli bo‘lib, yomg‘ir yozishi mumkin. Havo harorati kechasi 13-18, kunduzi 27-32 daraja atrofida bo‘ladi.